  Майя Бывальцева Дэбес ёросын дышетон юртъёслэсь 2020-2021 дышетскон арлы дасьлыксэс эскеронъёс йылпумъяськизы. Удыскуспо ёрос ӧри 10 школаосты, укмыс нылпи садъёсты но ватсаса тодон-валан сётонъя кык ужъюртъёсты кутӥз. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Гужем ӵоже дышетсконниосын тупатъян ужъёсты нуизы, чаклась ёзэсъёслэсь куронъёссэ быдэстӥзы. 1-тӥ куарусёнэ, рос-прос тупатъян ужъёс бере, дышетскисьёслы ӧсъёссэ усьтоз Дэбесысь Л. В. Рыков нимо шор ёзо школалэн вуж юртэз Андрей Иванов, Дэбес ёрослэн тӧроезТодэ вайытом, Дэбесысь шор ёзо школалэсь вуж юртсэ «Большой ремонт» элькун программая быдэс кылем дышетскон ар ӵоже тупатъязы, соин сэрен пиналъёс кык сменаен дышетсконо луизы. Озьы ик куарусёнэ ёрос центрысь дышетсконниын цифровой но гуманитарной ӧръёсъя «Будон инты» («Точка роста») дышетон центр ужаны кутскоз. Туэ Дэбес ёросын нырысетӥ классэ мынӥсь 90 пала пиналъёс удмурт кылэз дышетозы.  Тегъёс: Дышетон Дэбес Удмуртия школаос дӥськут  